b'\n_START_ARTICLE_\nMuzikos enciklopedija\n_START_SECTION_\nApimtis\n_START_PARAGRAPH_\nMuzikos enciklopedij\xc4\x85 sudarys trys iliustruoti tomai (kiekvieno tomo apimtis \xe2\x80\x93 apie 85 leidybos lankus). Formatas \xe2\x80\x93 21 x 27 cm, puslapi\xc5\xb3 skai\xc4\x8dius \xe2\x80\x93 560.\n_START_SECTION_\nTurinys\n_START_PARAGRAPH_\nMuzikos enciklopedijoje apra\xc5\xa1oma pa\xc4\x8di\xc5\xb3 \xc4\xafvairiausi\xc5\xb3 \xc5\xa1ali\xc5\xb3 ir epoch\xc5\xb3 liaudies bei profesionalioji (muzikin\xc4\x97) k\xc5\xabryba, muzikinio gyvenimas, muzikos k\xc5\xabriniai, operos ir baleto teatrai, muzikin\xc4\x97s ir koncertin\xc4\x97s organizacijos, \xc5\xbeym\xc5\xabs festivaliai, konkursai, muzikos mokymo mokyklos ir \xc4\xafstaigos, muzikos leidyba. Enciklopedijoje gaus \xc5\xbeini\xc5\xb3 apie kompozitorius, muzikos atlik\xc4\x97jus ir kolektyvus, muzikologus; pateikiami muzikos teorijos pagrindai._NEWLINE_Daug d\xc4\x97mesio skiriama lietuvi\xc5\xb3 ir Lietuvos muzikinei kult\xc5\xabrai, ties atitinkamais straipsniais yra nurodomi atitinkami ry\xc5\xa1iai su Lietuva._NEWLINE_Enciklopedijoje yra ir muzikos termin\xc5\xb3, lietuvi\xc5\xa1kos muzikos terminijos naujovi\xc5\xb3; \xc5\xa1alia kai kuri\xc5\xb3 skolini\xc5\xb3 ar svetim\xc5\xbeod\xc5\xbei\xc5\xb3 pateikiami j\xc5\xb3 lietuvi\xc5\xa1ki pakaitai, pakoreguota tarptautini\xc5\xb3 termin\xc5\xb3 transkripcija._NEWLINE_U\xc5\xbesienio muzik\xc5\xb3 pavard\xc4\x97s pateikiamos originalo forma, o skliausteliuose nurodoma tartis ir kir\xc4\x8diavimas. Kiekvieno tomo pabaigoje galima rasti antra\xc5\xa1tini\xc5\xb3 adaptuot\xc5\xb3 pavard\xc5\xbei\xc5\xb3 rodykl\xc4\x99; Muzikos enciklopedijoje pateikiami adaptuoti (pagal tarim\xc4\x85) vietovard\xc5\xbeiai. K\xc5\xabrini\xc5\xb3 pavadinimai pateikiami originalo bei lietuvi\xc5\xb3 kalbomis. Kiekvieno tomo pabaigoje pridedamas operos vaidmen\xc5\xb3 s\xc4\x85ra\xc5\xa1as.'